بطن القلب

بَطْنُ القَلب  انسانی دل کے زیریں اور نسبتاً بڑے خانوں کو کہا جاتا ہے۔ دل میں دو بطون ہوتے ہیں: دایاں بطن اور بایاں بطن۔ ان کا بنیادی کام خون کو دل سے باہر پمپ کرنا ہے دایاں بطن پھیپھڑوں کی طرف اور بایاں بطن جسم کے باقی حصوں کی طرف کرتا ہے۔

دایاں بطن دائیں اذن سے خالی از آکسیجن خون وصول کرتا ہے اور اسے پھیپھڑوں میں روانہ کرتا ہے تاکہ وہ وہاں آکسیجن حاصل کرے۔ یہ خون ریوی شریان (Pulmonary artery) کے ذریعے پھیپھڑوں کی طرف جاتا ہے۔

بایاں بطن بائیں اذن سے آکسیجن سے بھرپور خون حاصل کرتا ہے اور اسے اورطیٰ کے ذریعے پورے جسم میں پمپ کرتا ہے۔ بایاں بطن پورے جسم کو خون فراہم کرتا ہے، اس لیے اس کی دیوار دائیں بطن کے مقابلے میں کہیں زیادہ موٹی اور مضبوط ہوتی ہے۔

بطون کی دیواریں عضلات سے بنی ہوتی ہیں، جنھیں عضل قلب (میوکارڈیم) کہا جاتا ہے اور یہی عضلات خون کو بہ زور پمپ کرنے کی صلاحیت فراہم کرتے ہیں۔

بطون القلب دورانِ خون اور قلبی برآمد (cardiac output) میں مرکزی کردار ادا کرتے ہیں؛ ان کی ساخت یا فعّالیت میں کوئی بھی خرابی، جیسے کہ تضخمِ بطن (hypertrophy)، اتساع (dilatation) یا صمام کی ناقص کارکردگی (valvular insufficiency)، پورے جسم کے دورانِ خون پر سنگین اثر ڈال سکتی ہے اور یہ اکثر سنگین قلبی امراض، مثلاً دل کی ناکاری کا سبب بنتی ہے۔

 حوالہ جات 

زمرہ:قلبی عروقی نظام
زمرہ:دل
زمرہ:علم تشریح الاعضا
زمرہ:تشریح انسان
زمرہ:نظام دوران خون
زمرہ:تشریح قلب
زمرہ:قلبی عراقی فعلیات